Уладзімір Сяргеевіч Улашчык

Уладзі́мір Сярге́евіч Ула́шчык (нар. , в. Валіцкаўшчына  Мінскай вобласці — ) — беларускі вучоны-медык, фізіятэрапеўт. Міністр аховы здароўя БССР (1986—1990), дырэктар Інстытута фізіялогіі НАН Беларусі (2005—2010). Акадэмік НАН Беларусі (2009), доктар медыцынскіх навук, прафесар. Унёс значны ўклад у развіццё айчыннай фізіятэрапіі і курорталогіі. Лаўрэат Дзяржаўнай прэміі БССР (1986).

 Біяграфія 
Нарадзіўся ў сялянскай сям’і.

У 1959 годзе з адзнакай скончыў сярэднюю школу № 29 г. Мінска. З 1959 па 1965 гады вучыўся ў Мінскім дзяржаўным медыцынскім інстытуце на лячэбным факультэце. З 1965 па 1968 гады — стажор-даследчык і асістэнт кафедры агульнай хіміі (там жа).

У 1968 годзе абараніў дысертацыю на суісканне вучонай ступені кандыдата біялагічных навук на тэму «Іёнафарэтычная пранікальнасць скуры і колькасныя заканамернасці электрафарэзу простых іёнаў праз скуру». З 1968 па 1977 гады — навуковы супрацоўнік і кіраўнік аддзела фізічных метадаў лячэння Беларускага НДІ неўралогіі, нейрахірургіі і фізіятэрапіі.

У 1974 годзе абараніў дысертацыю на суісканне вучонай ступені доктара медыцынскіх навук на тэму «Электрафарэз лекавых рэчываў (эксперыментальна-клінічнае даследаванне)». З 1975 года — член Савета маладых вучоных пры ЦК ЛКСМБ.

З 1976 па 2001 год — старшыня праўлення Беларускага таварыства фізіятэрапеўтаў і курортологов.

З 1977 па 2005 год — загадчык кафедры фізіятэрапіі і курорталогіі Беларускага дзяржаўнага інстытута ўдасканалення ўрачоў.

У 1980 годзе атрымаў вучонае званне прафесара па кафедры фізіятэрапіі.

З 1984 па 1987 год — дэпутат Мінскага гарадскога Савета народных дэпутатаў.

З 1986 па 1990 — міністр аховы здароўя БССР.

З 1986 па 1996 год — член Камітэта па дзяржаўных прэміях у галіне навукі і тэхнікі.

З 1988 па 1990 год — дэпутат Вярхоўнага савета БССР.

З 1989 года — член-карэспандэнт НАН Беларусі па спецыяльнасці «Медыцына».

З 1991 па 1996 год — прэзідэнт Асацыяцыі «Чалавек і народная медыцына».

У 1992 годзе яму была прысвоена кваліфікацыя фізіятэрапеўта вышэйшай катэгорыі.

З 1993 па 2005 год — галоўны рэдактар часопіса «Ахова здароўя». Па цяперашні час намеснік галоўнага рэдактара часопіса «Ахова здароўя»Cотрудники редакции журнала «Здравоохранение» .

З 1993 па 2005 год — галоўны спецыяліст Міністэрства аховы здароўя Рэспублікі Беларусь па фізіятэрапіі.

З 1993 па 2009 — член Вышэйшай атэстацыйнай камісіі пры Савеце Міністраў Рэспублікі Беларусь, старшыня і член экспертных саветаў ВАК Рэспублікі Беларусь.

З 2003 года — ганаровы акадэмік Беларускай медыцынскай акадэміі паслядыпломнай адукацыі.

З лютага 2005 года па жнівень 2010 года — дырэктар Інстытута фізіялогіі НАН Беларусі.

З 2006 года — галоўны рэдактар часопіса «Навіны медыка-біялагічных навук».

У 2009 годзе быў абраны акадэмікам НАН Беларусі па спецыяльнасці «Фізічная медыцына».

З верасня 2010 года — кіраўнік аддзела і галоўны навуковы супрацоўнік Інстытута фізіялогіі НАН Беларусі.

 Навуковая дзейнасць 

Падрыхтаваў больш за 70 дактароў і кандыдатаў навук.

Аўтар больш за 150 вынаходак і аўтарскіх сведчанняў, двух навуковых адкрыццяў.
Ім і з яго ўдзелам распрацаваны і ўкаранёны ў вытворчасць каля 50 фізіятэрапеўтычных апаратаў.

Апублікаваў больш за 800 навуковых прац, у тым ліку 50 манаграфій, падручнікаў і навучальных дапаможнікаў, больш за 400 часопісных артыкулаў, 50 метадычных рэкамендацый і інструкцый.

 Узнагароды 
 Медаль «У азнаменаванне 100-годдзя з дня нараджэння Уладзіміра Ільіча Леніна» (1970).
 Значок «Выдатніку аховы здароўя» (СССР) (1974).
 Значок «Выдатнік вынаходніцтва і рацыяналізацыі» (1980).
 Лаўрэат Дзяржаўнай прэміі БССР у галіне навукі і тэхнікі за комплекс прац па тэорыі і метадам ультрагукавой тэрапіі (1986).
 Ганаровае званне «Заслужаны дзеяч навукі Рэспублікі Беларусь» (1996).
 Ганаровая грамата Вярхоўнага Савета Рэспублікі Беларусь (2003).
 Нагрудны знак «Выдатнік друку Беларусі» (2004).
 Ганаровы прафесар БДМУ і Гайдэльбергскага ўніверсітэта, ганаровы доктар медыцыны БДМУ (2001)

 Бібліяграфія 
Аўтар больш 800 навуковых прац, больш за 50 манаграфій, падручнікаў і навучальных дапаможнікаў, 50 метадычных указанняў і интрукций, больш за 400 часопісных артыкулаў.

 Улащик В. С. Физиотерапия. Новейшие методы и технологии. — Справочное пособие. — Мн.: Книжный дом, 2013. — 448 с.
 Улащик В. С. Электрофорез лекарственных веществ. — Мн.: Беларуская навука, 2010. — 404 с.
 Улащик В. С., Лукомский И. В. Общая физиотерапия. — Учебник для студ. высш. уч. завед. — Мн.: Книжный дом, 2008. — 512 с.
 Улащик В. С. Физиотерапия. Универсальная медицинская энциклопедия. — Мн.: Книжный дом, 2008. — 640 с.
 Улащик В. С. Очерки общей физиотерапии. — Мн.: Навука и тэхніка, 1994. — 200 с.
 Улащик В. С. Домашняя физиотерапия. — Мн.: Беларусь, 1993. — 287 с.
 Улащик В. С. Новые методы и методики физической терапии. — Мн.: Беларусь, 1986. — 175 с.
 Улащик В. С., Чиркин А. А. Ультразвуковая терапия. — Мн.: Беларусь, 1983. — 254 с.
 Улащик В. С. Введение в теоретические основы физической терапии. — Мн.: Наука и техника, 1981. — 238 с.
 Улащик В. С. Теория и практика лекарственного электрофореза. — Мн.: Беларусь, 1976. — 208 с.

 Крыніцы 

 Літаратура 


 Академику В. С. Улащику — 70 лет! http://cyberleninka.ru/article/n/akademiku-v-s-ulaschiku-70-let//  Медицинские новости : журнал. — 2013. — № 1 (220). — С. 77—78.
 Владимир Сергеевич Улащик — известный учёный в области физической медицины (интервью)  // Здравоохранение : журнал. — 2013. — Январь (№ 1).
 Владимир Сергеевич Улащик: к 60-летию со дня рождения // Медицинские новости : журнал. — 2003. — № 1. — С. 28—29.

 Национальная академия наук Беларуси : энциклопедический справочник / Национальная академия наук Беларуси; [редколлегия: В. Г. Гусаков (главный редактор) и др.]. — Минск, 2017. (Информация: с. 527.)
 Республика Беларусь : энциклопедия. [В 7 т.]. Т. 7. — Минск, 2008. — С. 317.
 Беларуская энцыклапедыя. У 18 т. Т. 16. — Мінск, 2003. — С. 222.

 Спасылкі 
 У. С. Улашчык // НАН Беларусі
 Уладзімір Сяргеевіч Улашчык у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
 У. С. Улашчык  // Беларуская медыцынская акадэмія паслядыпломнай адукацыі
 У. С. Улашчык  // Беларускі дзяржаўны медыцынскі універсітэт

Катэгорыя:Акадэмікі Нацыянальнай акадэміі навук Беларусі
Катэгорыя:Дэпутаты Вярхоўнага Савета БССР 11-га склікання
Катэгорыя:Вучоныя паводле алфавіта